LidanRubinov/Halacha-QA huggingface dataset:
שאלה: מי צריך לשפץ את הקיר? - המשך: מה הדין עם הבעיה זה לא רק המראה אלא 1. כ 3 מטר מהקיר שאורכו 12 מטר נבנו קצת על השטח שלי (כ 30 ס"מ ) 2. שאר הקיר אומנם נבנה על שטח של שכני אבל הוא גם גבוה ועוצר אוויר 3. הקיר גם מסוכן עם הרבה ברזלים ופינות בטון חדות שאם ילד יפגע מהם חלילה זה יכול להיות מסוכן. (האם אדם יכול דבר חד בגבול השטח שלו שאפילו מי שיכנס קצת בטעות יפגע?) השאלה נשאלה בהמשך לשאלה "מי צריך לשפץ את הקיר?"
תשובה: א. עד גובה ארבע אמות יכול כל שותף לכפות על חבירו לבנות כותל מחיצה בין החצרות על חשבון שני השכנים בשווה. מעל גובה זה אינו יכול השכן לכפות על חבירו לבנות במשותף (בבא בתרא דף ב) ב.בתוך שטח חצרו, יכול השכן לבנות על חשבונו כותל גבוה ככל שיירצה אף על פי שהוא מאפיל על חצירו של חבירו מכיוון שהאוויר והאור נכנסים לחצר מלמעלה. אמנם אם יש שם בית עם חלונות צריך השכן להרחיק ממנו מרחק של 4 אמות(בסביבות 2 מטר) בשביל האוויר והאור. (ריב"ש סימן רפ"ט שולחן ערוך חושן משפט סימן קנ"ד סעיף כ"ו סמ"ע שם,סימן קנ"ז סעיף ט' ) בכל מקרה, אישור מחלקת הנדסה של המועצה המקומית  קרי "מנהג המדינה" מחייב גם להלכה! ג.כמובן שמדרך ארץ נראה שלא נכון לנהוג כך אבל מעיקר הדין על הניזק לגדור ולהתרחק ממקום הנזק
שאלה: שינוי מחיר לפני חתימת החוזה: לכבוד הרב, יש לי שאלה לגבי משא ומתן באמונה במסגרת עבודתי באבטחת מידע. ניהלתי משא ומתן עם לקוח דרך הטלפון ולבסוף סגרתו מחיר, האם אני יכול להתחרט ולשנות את המחיר בגלל שעוד לא חתמנו על חוזה?
תשובה: ככלל, אדם צריך לחיות בתודעה שלדיבור שלו יש כח שפועל ויוצר וממילא צריך להתייחס ברצינות לדבריו ולא לומר או להבטיח דברים שאח"כ לא יעמוד בהם. להלכה: אם ישנו מנהג מדינה בתחום שאתה עוסק בו, שמסיימים עיסקאות בטלפון או בדיבור הרי דבר זה מחייב. אך אם אין נוהג מיוחד בתחום שלך, אזי כל עוד לא הסתיימה מלאכת העיסקה הרי שמעיקר הדין אדם יכול לחזור בו אלא שחכמים ראו זאת בעין לא טובה ואמרו שמי שחוזר ממה שהבטיח בדבריו "אין רוח חכמים נוחה הימנו" ולכן ראוי שלט לבטל את הדברים שאמרת מלכתחילה. (שולחן ערוך חושן משפט סימן ר"ד) אמנם, אם יש סיבה לביטול, אונס או הפסד גדול וכו', הדבר מותר.
שאלה: ניתוח בבין המצרים: בהקשר לניתוח בבין המצרים, נודה לרב על הבהרת השעות 10-4 (לילה יום?) השאלה נשאלה בהמשך לשאלה "ניתוח בבין המיצרים"
תשובה: אם אפשר להימנע מניתוח מסוכן בשעות האמורות עדיף, אך מסופקני אם הדבר ניתן מבחינת סדרי ביה"ח.
שאלה: לחבר שרוולים למעיל על ידי רוכסן: תלמידיי בקשו לדעת את דעת הרב אריאל. תרומת הדשן (סימן רצ"ו) כותב שחיבור ע"י קרסים לא חשיב חיבור כי בקל יכול להוציאו ורק אם מעקם לגמרי את הקרסים לצידן השני אז מקרי חיבור. 1- האם לפיו יהיה מותר לחבר שרוולים למעיל ע"י רוכסן בשבת? 2- האם מותר להדביק באלבום מדבקות?
תשובה: 1. מותר. 2.אסור.
שאלה: רב-קו שהוטען בטעות: נהג אוטובוס בטעות (ככל הנראה) הטעין את כרטיס הרב-קו שלי בכרטיסיה של 20 נסיעות בלי שביקשתי זאת או שילמתי על כך, במקום לחייב אותי על נסיעה אחת. הסיבה שזה קרה היא ככל הנראה בגלל שהנהג טעה ולא בחר את קוד הנסיעה הנכון בכרטיס שלי (יש לי קוד נסיעה של תל אביב ושל ירושלים) והוא היה צריך לבטל כרטיס אחד ולחייב אותי מחדש. אולי בגלל הבלבול, הוא לא שם לב למה שעשה. גיליתי את זה רק מאוחר יותר באותו היום. האם אני יכולה להשתמש בכרטיסיה שהנהג הטעין בכרטיס הרב-קו שלי, שלא שילמתי עליה? ואם לא, מה עלי לעשות? לפנות לאגד ולשלם להם?
תשובה: לאחר ברור בחברת אוטובוסים אחרת שמשתמשת ב"רב קו", נמצאנו למדים שהנהג שטעה הוא ניזוק באופן אישי (כאשר בסוף יום העבודה נמצא פער בין כמות החיובים שנעשו במכשיר הרב קו שלו לבין ההכנסות, הנהג סופג ממשכורותו האישית את החיסרון), על כן יש כאן מצוות השבת אבידה. יש להתקשר לשרות לקוחות ולדווח מתי ובאיזה קו נעשתה הטעות והם יורו מה לעשות על מנת לתקן את הטעות.
שאלה: קריעה על גוש קטיף: הרב כתב כי יש לקרוע על חורבן נחלתינו בגוש קטיף שנמסר לאויבינו. רציתי לשאול מדוע הרי הרב המ"ב כותב כי מה שכתוב "ערי יהודה" הוא דווקא, וחשיבותם גדולה משאר ערי ישראל ורק עליהם יש לקרוע.האם גוש קטיף נחשב ערי יהודה? כמו שנראה מיהושע טו מז השאלה נשאלה בהמשך לשאלה "קריעה על ירושלים"
תשובה: לא הזכרתי ערי יהודה (אם כי אזור עזה היה כנראה בתחום שבט יהודה. וכמו"כ ייתכן שיהודה לאו דווקא) אלא על עקירת אלפי אנשים מביתם ונחלתם בגוש ישובים פורח של תורה עבודה וגמילות חסדים שנבנה בעמל רב ובמסירות נפש ממש. וכבר עברו שבע שנים ולרובם עדיין אין בית. ובמקומם הוקם מרכז טרור המסכן את כל הארץ. האם אין ראוי לקרוע על על כך?!
שאלה: ברכה בשם בלימוד: 1. ראיתי שהרב כתב שאפשר להגיד את נוסח הברכה בשלמות כשלומדים אותה, כולל שם ה. האם הרב פסק זאת גם לגבי גדול או רק לגבי קטן? 2. עוד רציתי לשאול, האם יש הבדל בין שם אדנות לשם א-ל(הים), והאם בדיבור לימודי שהוא לא קריאת ציטוט כלשהוא נכון לומר השם או בשמו ממש? השאלה נשאלה בהמשך לשאלה אישית
תשובה: מותר גם לגדול. דוגמא: אם היתה חתונה לפני השקיעה ויש ספק האם מברכים שבע ברכות שבעה ימים וזמן החתונה נספר כיום או שסופרים שבעה ימים מעת לעת. ישנו פתרון הלכתי מעניין, לקחת ספר הלכה בו כתובות הברכות, לומר מהם הברכות שמברכים ויברכו את הברכות. וכך, אם כבר זהו אינו זמן שבע ברכות קרא אותם בתור לימוד וזה ר. מובא בשם הגר"א שהוא בעצמו היה קורא אותם כמו שהם מובאים בספר, עם שם ד', כחלק מהלימוד.
שאלה: מעשה קטן בשבת: 1- אני מבין שהרב התכווין, שהיות שהגמרא בחולין יא אומרת שקטן יש לו מעשה אך אין לו מחשבה, ובדיני אוהל צריך להתכוון לעשות אוהל, שצריך את האויר שמתחת, וכאן הילדה מתכווינת רק למשחק, הצדקתי? 2-האם לפי הרב יצא שמותר לילדה לצור צור מפלסטלינה, כי מטרתה למשחק? השאלה נשאלה בהמשך לשאלה "לבנות אוהל משמיכות בשבת"
תשובה: 1. נכון. 2. אין לדמות אהל ליצירה בחומר כי עיקר האהל בחלל שמתחתיו ובכוונה ליהנות ממנו, ובחימר המטרה היא החומר בעצמו והרי המעשה האסור נעשה.
שאלה: להדביק מדבקה בשבת: 1- אדם שמדביק מדבקה על בקבוק יש בכך אסור תופר? 2- מי שמדביק מדבקה על מקרר, יש בזה אסור של תופר ובונה? כי מכיל 40 סאה
תשובה: א) אדם המדביק מדבקה על בקבוק בשבת יש בכך משום איסור תופר. ב) אם מדביק על מקרר, אכן יש בזה גם משום בונה. בשורות טובות
שאלה: ברכות התורה למי שקם בלילה: אדם שקם משנתו בלילה, ורוצה ללמוד תורה, צריך לברך ברכות התורה. אם הוא חוזר לישון שנת קבע, האם בבוקר יצטרך לברך שוב ברכות התורה? בלילה, צריך לברך ברכות נוספות או שכיון והוא מתכוון לחזור לישון יברך אותן בבוקר?
תשובה: ישן ביום, נהגו שלא יברך ברכות התורה (שו"ע מז, יא). ישן בלילה וקם משנתו ולומד, יברך ברכות התורה ואף שחוזר לישון לא יברך בבוקר ויכווין שהברכות עד הלילה למחרת (שו"ע שם, יג. ראה משנ"ב שם). אפשר לברך ברכות השחר בלילה לאחר חצות, ואף אם חוזר לישון, למעט אלוקי נשמה שיאמר בלי חתימה, והמעביר שינה מעיני בלי שם ומלכות. ויברכם כראוי בבוקר. או יברך כול ברכות השחר בבוקר (בלי ברכות התורה).
שאלה: להעמיד פרוכת בשבת: השו"ע (שט"ו, יב) כותב, שהנוטה פרוכת וכיוצא בה צריך להזהר שלא יעשה אוהל בשעה שנוטה לפיכך אם היא פרוכת גדולה תולין אותה שנים, אבל אחד אסור. הרי שיטת הגרשז"א שאוהל ובנין שלא יכול לעמוד בפני עצמו אלא צריך גורם מבחוץ שיעמידנו לא מקרי בנין. אז למה בפרוכת יש בעיה הרי האדם גורם מבחוץ מחזיקו?
תשובה: כאשר אדם אחד תולה את הפרוכת, נחשב כאילו היא עומדת בפני עצמה, לכן אסור לעשות כן בשבת. מה שאין כן כאשר שני בני אדם פורסים אותה, או כשפורסים טלית מעל החתן ורק בני אדם מחזיקים בטלית, אין זה נחשב בניין או אוהל, ומותר לעשות כן בשבת. בשורות טובות
שאלה: תלית מודעה בשבת על לוח מודעות: 1-האם מותר לתלות מודעת-מצוה בשבת לצורך השבת על לוח מודעות גדול,שקבוע לקרקע ע"י נעץ? 2-כנ"ל, על לוח מודעות קטן,שהוא עצמו תלוי על הקיר?
תשובה: נעיצת נעץ בלוח מודעות נבדק האם יש בזה משום תופר או קורע. מעיקר הדין מותר ואין בזה לא משום תופר שהמודעות הם זמניות,ואף שיש מחמירים (או"ח שיז,ג) בתפירה שאינה של קיימא,כאן יותר קל. אך ראוי מצד הטירחה ומראית עין להקפיד בזה.
שאלה: שמן שנשפך ברחוב וכיסוי ביוב בשבת: האם כאשר נשפך שמן ברחוב בשבת,יהיה אסור מדרבנן לשפוך על זה חול בגלל בונה מדרבנן? האם יהיה אסור משום בונה לסגור מכסה של ביוב וכד' בשבת?
תשובה: אם יש חשש החלקה של בני אדם יהיה מותר, שמותר להזיז מוקצה (חול) לצורך מניעת נזק. המכסה, מאחר ובנוי לפתיחה ולסגירה, אין בזה בונה.
שאלה: כיבוד הורים: אמא קשישה - מה אסור לבת לעשות בטיפול עם אמא?
תשובה: מבחינת צניעות אין בעיה. מבחינת חבלה, אם אין מישהו אחר שיטפל, היות וזה למטרה רפואית ולא לצורך חבלה מותר גם לבן לקחת דם או לתת זריקה.
שאלה: לפתוח כיסוי של בור חשמל בשבת: כיסויי בורות של חשמל, ביוב או טלפון, שהם כבדים ביותר וכדי לסגרם ולפתחם צריך גבורה, האם למרות שיש להם בית אחיזה אסור להוציאם בגלל דאוריתא של בונה וסותר?
תשובה: היות וזה עשוי לפתוח ולסגור, למרות שזה כבד ואפילו אם יש צורך ביותר מאדם אחד כדי להרימו, לא מופקע מהמכסה גדר כלי, לכן אין לזה גדר סותר. כמו שמותר בשבת לפתוח דלת מתכת כבדה.
שאלה: ליפול אפיים בתחנון לפי מנהג הספרדים: אני מהעדה הלובית ומתפלל בבית כנסת מרוקאי. ורי, שהוא לפי מנהגי לוב, נכתב: "מנהג הספרדים האמיתיים שנופלים על פניהם ומטים הראש על זרוע שמאל בזמן נפילת אפיים, בין בשחרית בין במנחה, כדעת מרן, כך היה נוהג מרן החיד"א כפי שהובא בלקט הקציר, כך כתב בבית עובד משם וכו " ור איש מצליח, שנכתב לפי מנהג תוניס, נכתב: "מנהג הספרדים שלא לפול על פניהם, אדם שרוצה לנהוג ליפול יניח פניו רק מעל הזרוע השמאלי ולא יניח ממש בתוך הזרוע (שו"ת יצחק ירנן ח"ה סימן כ"ד)". אני נוהג, על פי התר זה שהובא באיש מצליח, ליפול כפי שבואר. בבית הכנסת שבו אני מתפלל, העיר לי מתפלל על כך ואמר שלא נהגו כן ואין לשנות וליפול. א. מה דעת הרב בענין נפילה בבית כנסת זה שבו כבר העיר לי מתפלל? ב. מה דעת הרב על דברי המתפלל עצמם? ג. כיצד עלי לנהוג בבתי כנסת שבהם נוהגים כשתי השיטות, כגון בבית ספר או בישיבה?
תשובה: א. במסכת דרך ארץ נאמר שאין ליחיד לשנות את מנהג הציבור, ועל כן בפרהסיא יש לנהוג כמנהג הציבור. ב. כיון שיש בכך מחלוקת כל אחד ישמור על מנהג אבותיו ובני עדתו. ג. במקום שנוהגים כשתי השיטות עשה כדעת היצחק ירנן.
שאלה: שיר קייטנה בתשעת הימים: בקייטנה שלנו נהוג לשיר כל בוקר את ההמנון של הקייטנה. ההמנון הוא המנון קיצבי ומשמח. האם לילדים הקטנים מותר לשיר את ההמנון בהובלת בנות גדולות (שהן המדריכות) בתשעת הימים? כמובן ללא כלי נגינה.
תשובה: יהיה זה חינוכי מאוד אם החל מר"ח אב יוחלף השיר.
שאלה: למה משה עולה להר העברים לפני מותו: הפרשה (פנחס) ה אומר למשה תעלה להר העברים תסתכל על הארץ ותמות שמה. יש לי שתי שאלות: 1.מה שה עושה למשה שהסתכל על הארץ ואז ימות וה גזר עליו שלא להיכנס, זה כמו שאתה בא למישהו ואומר לו תסתכל על הבית שלך מלה אוצרות כסף וזהב אבל אתה לא תשתמש בזה כי אני רוצח אותך וכיוצא בזה.למה הוא עושה זאת? 2.ה אומר למשה תעלה להר העברים ותמות שם, פתאום הוא מתחיל לדבר עם משה על החודש וכו והרי ליפני כן ה אמר שהוא הולך למות בהר העברים והרי אנחנו רואים שהוא חי עוד חומש וחצי וכתוב שבסוף הוא נפטר בגיא?
תשובה: לשואל שאלה 1   מפרשיה זו ניתן ללמוד על מעלתה העצומה של ארץ ישראל, שאף ראייתה לבד היא זכות אדירה, וכדברי ח, שמשה התפלל להכנס אל הארץ ולראותה ונתקבלה מחצית תפילתו. פרשיה זו מלמדת גם על גדולתו של משה רבנו: הספורנו בספר דברים (לב, מט) מבאר שראיה זו היתה כדי שמשה, בעיניו הטובות, ישפיע ברכה על ארץ ישראל, ולפי בעל משך חכמה (שם) אין מדובר רק כללית, וזו לשונו: "היה בכח ראות עיניו לגרום שתהא נכבשת הארץ לפני בני ישראל. וזה שאמר (דברים ג, כט) 'והוא ינחיל אותם את הארץ אשר תראה' - שכבר כבשה משה בראות עיניו יותר מה שכבשו יהושע וישראל במלחמותיהם". שאלה 2   דומה שלשאלתך השניה התכוון רש"י באמרו (במדבר כז, יב): "למה נסמכה לכאן?". כוונת רש"י לשאול: מדוע ממוקמת בשורת מותו של משה רבנו ע"ה לאחר פרשיית בנות צלפחד, הרי בעת ההיא עדיין לא הגיע יום מיתתו, אלא רק לאחר שסיים את כל דבריו האמורים בספר דברים, ואז נצטווה שוב: "עלה אל הר העברים הזה." (דברים לב, מט). תשובת רש"י היא שכיון שאמר ה' למשה שהוא ינחיל לישראל את הארץ ולא יהושע (במדבר כז, ז), חשב משה שהותרה הגזירה שנגזרה ב"מי מריבה" (במדבר כ, יב) ויוכל להכנס לארץ, לכן השיב ה' למשה עתה, שהגזירה במקומה עומדת והוא עתיד לעלות אל הר העברים כאשר יצטווה על כך. נאמנה
שאלה: קדיש על אח שנפטר אחרי שאבא נפטר כעת: כבוד הרב ב 9 באב חל יום היארצייט לאחי הצעיר שנפטר מסרטן קטלני לפני 5 שנים.לפני חצי שנה נפטר אבי היקר ממחלת האלצהיימר.אני בת 34 ועוד לא נשואה ואין לי מי שיאמר קדיש על אחי בביה"כ.
תשובה: אפשר לבקש מאדם שאינו קרוב משפחה לומר קדיש על האח. כמו כן, יש מקומות בהם ניתן לשלם לאדם שיאמר קדיש על האח. גם לגבי האבא יש לדאוג למי שיאמר קדיש במשך השנה. אותו אדם יכול לומר גם על האח. בשורות טובות, הרב בנימין במברגר
שאלה: עבודת נשים בהייטק וכד : אני בת דתייה תורנית והייתי רוצה לשמוע את דעתך בעניין מסויים. אני רוצה אולי ללמוד מקצוע אקדמאי-הייטק ראיית חשבון וכו כי זה עבודה שאני אוהבת לעשות ומצד שני, אני חוששת מכיוון שאני פחות אוהבת שבנות נחשפות לעולם חילוני אקדמאי ועובדות בסביבה כזאת, אך כמו שאמרתי זה סוג העבודה שאני אוהבת לעבוד. לכן, רציתי לדעת מה דעת הרב בעניין, האם כדאי לי ללכת למקצוע או ללכת לעבוד במקצוע שאני פחות אוהבת? בנוסף, רציתי לשאול מה הרב אומר על יציאה של אישה מהבית ועוד לסוגי עבודה כאלו? אציין שאני חוששת קצת ללכת למקצועות האלו מכיוון שאני לא מכירה הרבה נשים תורניות שעובדות במקצועות האלו.
תשובה: יש בזה בעיה ואת צריכה להיות חזקה שאת הולכת למקצוע ולא להיגרר אחרי דברים שליליים. את צריכה לבדוק אם את בנויה לזה. בכל מקצוע שתעבדי יש את החשש הזה וצריך להיות חזקים.
שאלה: צום תשעה באב במוצאי שבת: רציתי לדעת מתי נכנס הצום השנה ומתי יוצא? ואם הוא נכנס במוצ"ש, מה ההלכות שצריך לעשות לגבי הצום שנכנס במוצ"ש? איך זה מסתדר עם צאת שבת?
תשובה: הצום מתחיל 5 דקות לפני השקיעה, בשעה 7 וחצי, ומסתיים ביום ראשון בשעה 8 ו-5 דקות. בצאת השבת אומרים המבדיל בין קודש לחול ונועלים נעלים שאינם של עור. לסיכום: הצום מתחיל 40 דקות לפני צאת השבת.
שאלה: שמירת מעשר כספים לחתונת אחותנו: קבלנו כעת סכום כסף מירושה, ברצוננו לשמור את כסף המעשר לאחותנו שאיננו יודעים מתי היא תתחתן (עדיין לא מצאה את זיווגה). האם מטרה זו טובה למעשר כספים למרות שהיא לא?
תשובה: האם ניתן להגדירה כענייה?
שאלה: לדחות הריון בגלל אחות לא נשואה: לאשתי יש 2 אחיות מבוגרות ממנה (וגם מבוגרות באופן אובקטיבי) שאינן נשואות עדיין. ב"ה זכינו בתינוק חמוד לפני כחצי שנה. אשתי חוששת להיכנס לעוד הריון בשביל לא להכאיב לאחיות שלה. גם מילא עצם זה שהיא התחתנה לפני האחיות שלה עושה לה אי נעימות גדולה מאוד והרגשה שהיא מוסיפה כאב על הכאב של אחיותיה בחיפוש הנואש אחרי חתן. האם זה נכון לדחות הריונות בגלל שיקול זה, ואם לא מה בכל זאת ניתן לעשות?
תשובה: יפה מאד להיות רגישים לרגשות של אחרים אבל יש להזהר מלהפריז יתר על המידה, לכן לא נראה שזאת סיבה אלא יש לכם לעשות את שלכם והן יעשו את מה שמוטל עליהן, וה' ישמח בזה ובזה.
שאלה: אמונה כאב ומה שביניהם: איך אפשר לחיות כשחווית החיים שלך מלאה בכאב שהרבה יותר חזק מכל כוחות הנפש שלך? כשאתה מבין שאין לך דרך לברוח מהכאב ואין לך דרך להתמודד איתו.
תשובה: כאב הוא אות לחיים, הוא אות לכך שיש בך חלומות טובים ורצון לחיים טבעיים. מותר וצריך לחלום. הכאב נמצא בתפר בין הרצון והחלום שלנו לבין המציאות המוגבלת שבה אנו נמצאים. ככל שמדובר על רצונות בסיסיים כך הכאב גדול יותר. בריאות פרנסה וילדים הם הצרכיים הבסיסיים שכשאין אותם יש כאב גדול ויש הרגשת חסרון. בדברים שאינם בסיסיים האדם צריך לחדד לעצמו את ההבדל בין חלום לבן מציאות. מותר לחלום חלומות רבים אולם אדם יהרוס את עצמו אם הוא יתבלבל בין חלום לבין מציאות. חלום יכול להתממש אולם גם יתכן שלא יתממש. בנוגע לדברים שהם בסיסים בחיים שם צריך לפתח אמונה. להאמין שהדברים יהיו אולם לא הבטיחו לנו שהם יהיו תוך יום. שם אנו צריכים המון אמונה שמביאה להמון סבלנות וקבל יסורים בשתיקה. בשורות טובות
שאלה: נזק בכדי לקבל ביטוח רכב: יש לי חבר שרוצה לעשות לרכבו נזק במזיד על מנת להשבית את הרכב ואז לקבל את כספי הביטוח, זאת מפני שהוא לא מצליח למכור את הרכב. הוא טוען שרב אמר לו שבכל מצב הביטוח לא מפסיד כסף.
תשובה: זה גזל, ואין כאן שאלה.
שאלה: הלכה בנוגע לאדם המרותק למיטה: ברוך ה. ברצוני לשאול שאלה למי אשר מבין בנושא על פרטיו. אני אתאר את המקרה ואשמח לדעת האם היה קיים כאן איסור. בשבת הושאר מזגן פועל במטרה להישאר כך עד צאת שבת. במהלך השבת עצמה, בעקבות הפסקת חשמל שנמשכה לרגע, התכבה המזגן והוא לא מספיק מתקדם בכדי לשוב ולדלוק כאשר חוזר החשמל. העניין הוא שהייתה שבת חמה מהרגיל ומפני שהמזגן הושאר מלכתחילה, לא הושאר שום מאוורר וכך נשאר חום מעיק ובלתי נסבל. העניין הוא כזה: יש אדם בעל נכות מתקדמת בבית והוא חי בעצם בסלון, שם אגב המזגן נמצא. והבחור במצב בו הוא לא יכול לקום מהמיטה וגם לא לזוז בתוכה מילימטר והמזגן התכבה ואין מאוורר והמצב הנפשי גם ככה לא כזה מרומם. האם מותר היה לו לבקש מאחד מבני הבית לתת לו את השלט לתוך היד בכדי שינסה ללחוץ ולהדליק את המזגן? או שהם ילחצו בשינוי?
תשובה: האם מדובר בפיקוח נפש? האם אין גוי שניתן להיעזר בו?
שאלה: ממרח באטמי אזניים: לשים אטמי אזניים משעווה בשבת לכמה שעות,היש בזה אסור ממרח, כי מתאים את זה לצורת האוזן?
תשובה: בשעווה שייך ממרח. יש אטמים מגומי וכד'.
שאלה: מכה בפטיש באוכלין לאשכנזים: לרב אריאל האם פוסקים למעשה לקולא כמו המ"ב, שאין מכה בפטיש באוכלין? הרי הרמב"ם כג, ט כותב שיש תקון באוכלין ולכן אסור להפריש תרו"מ.
תשובה: לא דומה פרי שהיה אסור באכילה כלל ותקנוהו לאכילה בשבת, לתיקון אחר.
שאלה: כשרות Witor s איטליה: קיבלתי שוקולדים של Witor s המיוצרים באיטליה, ללא חותמת כשרות. האם הם כשרים לאכילה?
תשובה: ב"ה שלו-ם וברכה, אפשר לאכול רק מוצרי אוכל מעובדים שיש להם כשרות. כדי להקטין את הזיופים - בארץ יש לדרוש גם אישור כשרות של מחלקת היבוא של הרבנות הראשית. לפעמים אותו מוצר באותה אריזה מיוצר ייצור מיוחד כשר, לכן חובה לדרוש כיתוב כשרות על המוצר. לא ידוע לנו שהשוקולד הנ"ל כשר. הרב חגי בר גיורא
שאלה: להכין פתיל צף בחג: לפי פסקי הבא"ח, האם מותר לתקוע פתיל לתוך עגול קרטון בחגים?
תשובה: בפסקי הרב אליהו זצ"ל, שהלך עפ"י הבא"ח, אסר לעשות כן.
שאלה: מיחם מים עם צינורית בצדו: הייתי מבקש לדעת את פסקי הרב ליאור, האם לבני ספרד מותר להשתמש בשבת במיחם מים שיש בצדו צנורית שמראה כמה מים נשארו, הרי יש בצנורית מים לא רותחים?
תשובה: לא צריך לחשוש.
שאלה: להשתמש בספר שנמצא שבת: הוריי, שהם חילוניים כביכול, מצאו ספר של ברסלב זרוק ליד פח זבל. מכיוון שהם לא רצו שהספר יזרק לזבל, לקחו אותו והביאו אותו הביתה. העניין הוא שזה נעשה בין לבין נסיעות שלהם בשבת. האם יש בעיה להשתמש בספר?
תשובה: ב"ה לך. לפי ההלכה מותר לך להשתמש בספר הזה ואין בכך בעיה. הרמת הספר על ידי ההורים שלך מראה שיש להם רגש של קודש ושהדברים חשובים להם. הפריע להם לראות ספר של קודש בפח, ואכן זה צריך להכאיב לכל אחד. הרגישות שלהם חשובה, וחשוב לשבח אותם על כך. אתה כותב שהם כביכול חילוניים, ומתוך דבריך מבין אני שדבר זה לא מוחלט אצלהם, ולכן חשוב מאוד לחזק אותם, לתמוך בהם ולהעריך כל דבר חיובי כזה כמו שהם עשו. אכן בשבת זו בעיה, אך התעלם מכך, ותחזק רק את הטוב ובעזרת ה' זה יקדם אותם עוד. הרב יצחק גרינבלט.
שאלה: מזוזה (שם ש-ד-י מכוסה): לכבוד הרב לפני מספר ימים בדקתי את מזוזות ביתי. הרב שבדק אמר שבאחת המזוזות שם (ש-ד-י) היה מכוסה ע"י הקלף ולכן הוא חתך את הקלף על מנת שהשם יהיה מגולה. האם מותר לחתוך מקלף המזוזה והאם המזוזה כשרה לכתחילה לכל הדעות? השאלה נשאלה בהמשך לשאלה אישית
תשובה: המזוזה היא בחלק הפנימי שנכתבים עליהם פרשיות קריאת שמע ושם אסור להוסיף. בחלק החיצוני כותבים ש-ד-י ואינו פוסל את המזוזה אם היה מכוסה והוסר הכיסוי. ומותר לתקן זאת. (יור"ד רפח,טו)
שאלה: בשר בתשעת הימים לילדה: לרב שליט"א 1. בתי בת ה6.5 מנועה מאכילת דברי מתיקה עקב סכרת נמוכה וכמו כן מנועה מאכילת מרבית המאכלים בעלי גלוטן דומה לצליאק, האם ניתן להאכילה בתשעת הימים בשר? 2. כיצד נגדיר ילד שיודע להתאבל על ירושלים על מנת שיקפיד על הלכות בין המצרים? ישר כח לרב
תשובה: א) מותר לבתך לאכול בשר בתשעת הימים. ב) ילד שמספרים לו על חורבן ירושלים ומבין את הדברים. בשורות טובות
שאלה: קניית רכב בימים אלו: קרוב לחודש אני מתעניין בקניית רכב במקום הרכב הישן שלי (פיאט שנת 97). בדיוק בימים אלה מצאתי רכב שנת 2009 מליסינג שנראה מתאים לכל מה שחיפשתי (מצב הרכב,מחיר וכ"). השאלה שלי: האם מותר בימים האלה לבצע את העיסקה או חייבים להמתין עד 10 בחודש אב?
תשובה: אם זו הזדמנות בלתי חוזרת - מותר.
שאלה: גבול הפרשת תרומות ומעשרות: לפי מנהגי הבן איש חי, מאיזה ערים מאשקלון ודרומה צריך להפריש תרומות ומעשרות בלי ברכה?
תשובה: וברכת ד' לא ידוע לי על שיטה מיוחדת של הבן איש חי בהגדרת הגבולות. שנה טובה הרב יהודה הלוי עמיחי מכון התורה והארץ כפר דרום אשקלון
שאלה: כמות נרות שבת : לגבי מספר הנרות בהדלקת נרות שבת, כמו מי נוהגים כמו מנהג משפחת האישה או כמו מנהג משפחת הבעל? אצל משפחת האישה נוהגים להדליק 2 נרות בלבד, ואילו אצל משפחת הבעל נוהגים להדליק כמספר נפשות הבית.
תשובה: בד"כ נהוג שבמנהגים שונים בין הבעל לאשה (כמו נישואין בין עדות) האשה נוהגת כבעלה ואינה צריכה התרת נדרים, בין לקולא ובין לחומרא. לכן לכתחילה ראוי לאשה לנהוג לפי משפחת בעלה, אך אין איסור אם היא תמשיך לנהוג כמנהגה.
שאלה: לשים מרק קר על גבי פלטה מכובה: הייתי מבקש לדעת לפי פסקי המ"ב והגרשז"א. הגר"א כותב בסימן שי"ד, סק"ד, למרות שרב סובר שיש בנין בכלים מותר להסיק כלים באש למרות שזה גורם לסתירת הכלים כי זה גרמא וזה לא נקרא בידיים. האם מכאן לא מוכח שלעשות פעולות שונות ע"י שעון-שבת זה כן נחשב גרמא, ואז יוצא שיהיה מותר לשים על פלטה כבויה מרק קר וזה ידלק בעוד שעה?
תשובה: מדברי הגר"א בעניין זה לא ניתן ללמוד ביחס להנחת מרק קר ע"ג פלטה כבויה. אמנם, אע"פ שמצד גרמא, ייתכן ומותר להניח על הפלטה בעודה כבויה, מ"מ אסור לעשות כן שמא יחתה לאחר שנדלקה. בשורות טובות
שאלה: להפריד זוג אשל מחוברים: האם הגרשז"א מתיר לקרוע זוג אשל מחוברים? מה זה שונה מהותית ממפריד שתי נרות שברמב"ם?
תשובה: לדעת הגרשז"א זצ"ל, לכתחילה יפריד את הגביעים מערב שבת. פסיקת הרמב"ם ביחס להפרדת שני נרות היא כאשר עושה כן באמצעות האש. גמר חתימה טובה
שאלה: עונג שבת: האם אדם שסובל מאוד מחום (המזגן לא מספיק לו) יכול לקדש ולשבת בסעודת שבת בבגדי בית נוחים ומאווררים (כגון מכנס קצר וחולצת "טי שירט", כמובן שלא בגופיה) ולא בבגדי שבת?
תשובה: ראוי לשבת עם בגדי שבת, במיוחד עם אתה פוגע באווירת השבת של הסועדים. ולכן הייתי אף מוסיף ואומר שעדיף ללכת עם חולצת שבת ומכנסיים קצרים, מאשר ההיפך.
שאלה: הלכה בנוגע לאדם המרותק למיטה: גוי של שבת לא היה בנמצא. ופיקוח נפש, כמובן שלא. אבל האם עצם המצב הזה, ולהישאר כך למשך כל השבת בחום אימים ואין מאוורר ואין דרך לקום מהמיטה, להתרענן, לרחוץ פנים, אלה ייסורים נוראיים. אז השאלה היא, האם יש מקום להקל כביכול? בהתחלה הבחור ביקש את שלט המזגן בכדי שלא יצטרך אחר ללחוץ, אך זה לא פעל בגלל המרחק מהמזגן. אז לאחר מכן, מישהו מבני המשפחה לחץ על הכפתור בשינוי, עטף בעיתון את שלט המזגן וכך לחץ על לחצץ ההפעלה. השאלה נשאלה בהמשך לשאלה "הלכה בנוגע לאדם המרותק למיטה"
תשובה: מותר לעשות לחולה מלאכה דרבנן בשינוי בהפעת מזגן יש כמה מלאכות, כגון סגירת מעגל חשמלי, כתיבת המספרים על הצג אם נניח שמלאכות אלו הן רק מדרבנן היה מותר בשינוי
שאלה: שמירת שער החאלקה: האם לפי הקבלה יש בעיה לשמור כמזכרת וכדו את השערות שנגזרו בחאלקה?
תשובה: אין בעיה לשמור שיער חלאקה לזכרון, וכן נהגו גם גדולי ישראל.
שאלה: סרטים לילדים במחשב: בני הוא בן 3 ורוצה לראות במחשב תכניות לילדים כגון: דורה ועוד. רציתי לשאול האם יש בעיה להראות לו סרטים אלו, כי מהעיניים שלי אני לא רואה שהם מזיקים בצורה זו או אחרת?
תשובה: 1. כמה עקרונות שחייבים להדגיש: א. לא כל מה שילד רוצה חייבים לתת לו. ב. לא כדאי להשתמש במחשב כבייבי סיטר יותר מידי. ג. חשוב שילדים יהיו יוצרים, פועלים בעשיית דברים ולא פסיבים. 2. שמעתי שתוכנית המוזכרת היא ר.
שאלה: דיאטת hcg בצום ט באב: אני בתהליך דיאטה של חברת hcg שבה אוכלים תפריט מצומצם של 500 קלוריות ולאחר כל ארוחה צריך להטיז על הלשון שפריץ של התרסיס שמורכב מאצות ים (כשר). ורציתי לדעת אם במהלך צום ט באב אוכל לקחת את התרסיס פעם או פעמים במהלך הצום ללא שום אוכל או שתייה. התרסיס מכיל:מים,אלכוהול, מיצוי של אצות אונדריה חומות, למינריה, האי זאו. ב
תשובה: האם לתרסיס יש טעם הראוי לאכילה?
שאלה: מסמר בשבת בשביל תמונה: האם אדם שתקע מסמר בקיר כדי לשים עליו תמונה חייב משום מכה בפטיש או משום בונה? כי המ"ב,שיד,ח כותב שאם תקע מסמר לתלות עליו חייב משום מכה בפטיש. והקשו עליו, שהרי קי"ל כרב שחייב משום בונה. אבל הרי המ"ב ידע שתרומת הדשן שהובא בב"י, שיד ונפסק בסעיף יב, כותב שקי"ל כרב שקודח משום בונה? אלא יש שני סוגי קדיחה - אם קודח כדרכם של הבנאים לצורך עצם הבית, זה גם המ"ב יגיד שזה בונה. אך אם קודח לשם קישוט וכדומה, על זה אמר המ"ב שיהיה חייב גם לרב להלכה למעשה משום מכה בפטיש, מה דעת רבנו?
תשובה: נראה שאם קודח לשם קישוט חייב משום מכה בפטיש. גמר חתימה טובה
שאלה: התפללתי בכינרת כשהגב לים ופנים להר: ברצוני לדעת אם התפללתי נכון. הייתי בכינרת בצד המזרחי, התפללתי תפילת יום שישי כשגבי לים ופני להר עם נטייה אלכסונית. רציתי לדעת גם לגבי תשעה באב, האם מותר להסתפר בתשעה באב?
תשובה: הכנרת הולכת מכיוון צפון לדרום. ירושלים נמצאת דרומית לכנרת (עם נטיה קלה מערבה). לכן, היית צריך להתפלל כשהכנרת לימינך. אבל בכל אופן, העיקר הוא שיכוון לבו לשמים, ולכן מי שלא יודע את הכיוון מתפלל לכל כיוון שהוא ויכוון לבו לירושלים ולקב"ה. בתשעה באב אסור להסתפר. השנה, מאחר והצום חל בי' באב, ניתן להסתפר במוצאי הצום.
שאלה: עליה של לוי לתורה: בקריאת התורה לא היה כהן בבית הכנסת. הגבאי העלה לראשון ושני שני ישראלים. לשלישי הוא קרא בטעות ללוי. האם הלוי יברך ברכת התורה או שירד?
תשובה: שלא יעלה. ואם עלה, אם לא ברך יחכה עד למפטיר ויעלו אותו.